
Acatistul Intrării Domnului în lerusalim 





Predici la Duminica Floriilor (Intrarea Domnului în Ierusalim): 

Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 

Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 

Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, Să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Alesule Împărat al Sionului de Sus, Blândule Biruitor şi Dreptule Izbăvitor, cel ce 
întru cele de sus eşti purtat de Heruvimi şi cântat de Serafimi, Te vedem acum pe 
mânz de asin intrând în lerusalim, la patima cea de voie. Pentru acesta ne închinăm 
coborârii Tale celei negrăite şi cu stâlpări şi ramuri de copaci, Te întâmpinăm în 
smerenie şi cu pruncii Îţi cântăm: Binecuvântat eşti Cel ce vii întru numele Dom- 
nului! Osana întru cei de sus! 


Icosul 1 

Cetele Arhanghelilor şi ale îngerilor au văzut, cu frică şi cu cutremur din înălți- 
mile cereşti, intrarea Ta în Ierusalim, la patima cea de bună voie, Hristoase Mân- 
tuitorule. În chip nevăzut Te-au urmat cu apostolii şi cu pruncii evreilor au cântat: 
“Osana întru cei de Sus” şi au zis unele ca acestea: 

Binecuvântat eşti, Doamne Dumnezeul nostru, că ai cercetat şi ai săvârşit mântui- 
rea poporului Tău; 

Binecuvântat eşti, Stăpâne Hristoase că ai venit şi ai dăruit prin Cruce mântuire a 
fiilor Tăi; 

Binecuvântat eşti, Cel ce ai venit să-l chemi pe Adam din adâncurile iadului; 
Binecuvântat eşti, Cel ce ai venit să slobozeşti pe Eva din mâhnirea cea de demult; 
Binecuvântat eşti, Cel ce ai binevestit pace lui Israel şi mântuire neamurilor; 

Binecuvântat eşti, Cel ce ai vestit noul Legământ prin curgerea Sângelui Tău; 
Binecuvântat eşti, Cel ce vii întru numele Domnului! Osana întru cei de sus! 


Condacul 2 

Văzându-Te Marta şi Maria pe Tine, lisuse, că ai venit iarăşi în Betania cu şase zile 
înainte de Paşti, Ți-au gătit cină mare, iar Lazăr, fiind unul din cei ce şedeau la ma- 
să, Marta cu sârguinţă Iţi slujea, Dătătorule a toate, Maria, însă, partea cea bună şi- 
a ales, fiindu-Ţi recunoscătoare pentru învierea fratelui ei şi luând o litră cu mir de 
nard curat, de mare preţ, Ţi-a uns prea curatele Tale picioare şi le-a şters cu părul 
capului ei şi cu iubire, din prea plinul inimii Ţi-a cântat: Aliluia! 


Icosul 2 

Înţelesul cel greu de pătruns al venirii Tale la patima cea de voie neputând să-l pri- 
ceapă, luda, care voind să Te vândă, s-a tulburat văzând că Maria Îţi unge cu mir 
picioarele Tale, Doamne, a zis: De ce s-a făcut această risipă? Mirul acesta se pu- 
tea vinde cu trei sute de dinari şi Să fie daţi săracilor. Dar el a zis aceasta, nu 
pentru că avea grijă de săraci, ci pentru că era fur. Tu însă Doamne, ştiind că în 
curând vei suferi moarte, ai îndreptăţit această femeie, zicând: “Să o lăsăm, că 
pentru ziua îngropării Mele l-a păstrat”. Pentru aceasta, cinstind venirea Ta la 
patima cea de bunăvoie, Îţi cântăm aşa: 

Binecuvântat eşti, Doamne, că la cină ai fost gătit de Maria pentru îngropare; 
Binecuvântat eşti, lisuse, că ai fost osândit la moarte de către luda, în sufletul lui, 
încă fiind în Betania; 

Binecuvântat eşti, Cel ce ai venit în Betania, în casa păcii, ca să primeşti ungere cu 
mir de la Maria; 

Binecuvântat eşti, Cel ce ai venit la Ierusalim, la patima de bunăvoie, ca să ves- 
teşti lumii întregi Iubirea; 

Binecuvântat eşti, Cel ce pe Lazăr l-ai sculat din morţi, ca venirea Ta să fie cu pu- 
tere; 

Binecuvântat eşti, Cel ce Însuţi Te-ai sculat din mormânt, ca intrarea Ta să fie cu 
tărie; 

Binecuvântat eşti, Cel ce vii întru numele Domnului! Osana întru cei de sus! 


Condacul 3 

Având cu adevărat putere dumnezeiască, Stăpâne Hristoase, ai plecat din Betania 
apropiindu-Te de Betfaghe, ai trimis pe doi din ucenicii Tăi, zicând: Mergeţi în sa- 
tul dinaintea voastră şi acolo veţi găsi un asin şi un mânz legat, pe care nimeni 
dintre oameni n-a şezut vreodată. Și dezlegându-I să Mi-l aduceţi. Şi dacă va în- 
treba cineva: Pentru ce îl dezlegaţi?, veţi zice că Domnului îi trebuieşte şi să cân- 
taţi: Aliluia! 

Icosul 3 

Plecând ucenicii au adus asinul şi mânzul şi şi-au pus hainele peste acesta. Tu, 
însă, Dumnezeu fiind, purtat de Heruvimi, pentru noi, te-ai aşezat pe mânzul asinei 
şi, ca un Împărat blând cu pace ai săvârşit intrarea în cetatea părintelui Tău, David. 
Pentru aceasta şi noi Te întâmpinăm cu aceste laude: 

Binecuvântat eşti, Cel ce împreună cu Tatăl, întru cele înalte şezi pe tron dar ai 
binevoit să stai şi pe mânzul asinei; 

Binecuvântat eşti, Cel ce în ceruri eşti închinat de Puterile Înalte, iar pe pământ ai 
primit închinare de la prunci; 

Binecuvântat eşti, Cel ce împărăţeşti cu tărie veacurile şi ai venit cu slavă în leru- 
salim; 

Binecuvântat eşti, Cel ce priveşti la cei smeriţi şi cu blândeţe ai venit întru ale Ta- 
le; 

Binecuvântat eşti, Cel ce şezând pe asin necuvântător, ai vrut să dezlegi necuvân- 
tarea cea de demult; 

Binecuvântat eşti, Cel ce întru cele de jos primind micşorarea, sus, în ceruri, al şe- 
zut împreună cu Tatăl şi cu Duhul; 

Binecuvântat eşti, Cel ce vii întru numele Domnului! Osana întru cei de sus! 


Condacul 4 

Furtună de gânduri îndoite îmi tulbură mintea cum voi putea cânta cu vrednicie 
taina coborârii Tale, Doamne, că având tron Cerul, ai şezut pe mânzul asinei, ca să- 
| cauţi pe om, vrând să dezlegi necuvântarea lui cea mai dinainte, ca să se plinea- 
scă cele spuse de „care zice: “Bucură-te foarte, fiica Sionului, 
veseleşte-te fiica Ierusalimului, căci iată Împăratul tău vine la tine drept bi- 
ruitor; smerit şi călare pe asin, pe mânzul asinei”. Pentru aceasta prea slăvim in- 
trarea Ta cu pace, călare pe mânz, în Ierusalim şi din adâncul sufletului Îţi cântăm: 
Aliluia! 





Icosul 4 

Auzind mulțimile care au venit la prăznuire, că Tu, Doamne, intri în Ierusalim, s- 
au adunat împreună şi îşi aşterneau hainele lor pe cale, alții tăiau ramuri de copaci 
şi mergând în urma Ta cântau: Osana, fiul lui David! Binecuvântat este Cel ce 
vine întru numele Domnului! Binecuvântată este Împărăţia ce vine întru numele 
Domnului şi tatălui nostru David! Osana, întru cei de sus! Pentru aceasta şi noi în 
această zi de înainte prăznuire, purtând semnele Învierii Tale, ramuri de copaci, ca 
unui Biruitor al morţii îţi cântăm: 

Binecuvântat eşti, Împăratul lui Israel, care ai venit să cauţi Împărăţie care nu este 
din lumea aceasta; 

Binecuvântat eşti, Fiul lui David, Cel ce nu ai vrut să frângi trestia plecată; 

Binecuvântat eşti, Păstorul cel Bun, care ai venit să cauţi oaia cea pierdută; 
Binecuvântat eşti, Mielule fără răutate, care ai voit să Te aduci jertfă pe Tine însu- 
ţi; 

Binecuvântat eşti, Stăpâne al făpturii, care ai fost întâmpinat cu iubire de zidirea 
Ta; 

Binecuvântat eşti, Împăratul slavei, care ai fost întâmpinat de ucenici cu slavă 
împărătească şi proslăvit de prunci; 

Binecuvântat eşti, Cel ce vii întru numele Domnului! Osana întru cei de sus! 


Condacul 5 

Fiind din veac îmbrăcat în frumuseţe şi tărie dumnezeiască, Doamne ai venit cu 
slavă în Sion şi Te-ai urcat pe muntele Măslinilor, ca să se împlinească proorocia, 
lui Năuii: Iată, că pe munţi sunt picioarele celui ce binevesteşte, ale celui ce 
vesteşte pacea! Prăznuieşte luda sărbătorile tale şi împlineşte făgăduinţele tale! 
Și să se împlinească iarăşi, altă proorocie a părintelui Tău Văzut-au Dum- 
nezeule, alaiul Tău, alaiul Dumnezeului Meu, celui întru sfinţi. Când însă Te-ai 
apropiat de poalele muntelui Măslinilor, mulţimea ucenicilor a început să se bucure 
să laude pe Dumnezeu cu mare glas, proslăvindu-Te îndoit pentru minunile ce le-a 


văzut la Tine zicând: 
nului! Pentru aceasta şi noi astăzi, ca 


un nou Israel, ca o limbă a bisericii bucurându-ne cântăm: Aliluia! 


Icosul 5 

Văzând fariseii că bucuria poporului se înmulţeşte foarte şi ucenicii Tăi strigă cu 
mare glas, mâniindu-se pe Tine, Cel ce 'Te-ai coborât din munte, Ți-au zis: învă- 
țătorule, opreşte-i pe ucenicii Tăi. Tu, insă, Doamne, le-ai răspuns: dacă aceştia 
vor tăcea, atunci pietrele vor vorbi, aşa cum a proorocit POEZII. zicând: 
Căci piatra cea din zid strigă şi grinda din căpriorii casei îi răspunde. Pentru 
aceasta şi noi având sufletele şi inimile reci precum piatra, totuşi, după cuvântul 
Tău nu încetăm a Te lăuda aşa: 

Binecuvântat eşti, Doamne Dumnezeul nostru, căci ai venit la Ierusalim să mân- 
tuieşti pe cei păcătoşi; 

Binecuvântat eşti, Hristoase Mântuitorul nostru, cel ce ai vestit credincioşilor Tăi, 
că eşti aproape de noi; 

Binecuvântat eşti, Fiul Tatălui, cel ce ai venit ca prin Jertfa Crucii Tale să împaci 
cele cereşti cu cele pământeşti; 

Binecuvântat eşti, Fiul Omului, cel ce ai venit să vesteşti lumii întregi marea iubire 
a Tatălui Ceresc; 

Binecuvântat eşti, Împărate al Celor ce împărăţesc, că împărăţia Ta este împărăție 
veşnică; 

Binecuvântat eşti, Stăpâne al Stăpânitorilor, că împărăţia Ta este în tot neamul; 
Binecuvântat eşti, Cel ce vii întru numele Domnului! Osana întru cei de sus! 


Condacul 6 
Propovăduitorii puterii Tale dumnezeieşti, Doamne, fiind cu Tine în Betania, au 
mărturisit în lerusalim că pe Lazăr din mormânt l-ai ridicat. Pentru aceasta şi po- 
porul 'Te-a întâmpinat, auzind că ai săvârşit această minune. Şi oamenii grăiau unul 
către altul: de ce aşteptăm şi nu ieşim întru întâmpinarea Fiului lui David, cu stâl- 
pări şi cu ramuri de finic, ca să se împlinească Scriptura: Mă voi urca în finic să 
rup ramurile lui, pentru că Acesta este finicul dreptăţii şi despre EI a grăit Da- 
Dreptul ca finicul va înflori. Şi aşa, cu ramuri în mâini Ţi-a cântat poporul: 
Osana, dar cu toate acestea, mai apoi, cu săbii şi cu ciomege au ieşit la Tine, ca la 
un tâlhar, că nu ştiau să cânte: Aliluia! 


Icosul 6 
Strălucind în toată slava şi frumuseţea, când Te-ai apropiat de cetatea lui Dumne- 
zeu, Sionul, cetatea marelui împărat, ai văzut, Doamne, de pe înălțimile Eleonului, 





Iar noi, văzându-Te ca un Bun Păstor, care se întristează pentru oile sale, Îţi 
cântăm: 
Binecuvântat eşti, Păstorule cel mare, care ai venit să cauţi oaia cea pierdută; 
Binecuvântat eşti, Arhiereule al bunătăţilor ce vor să fie, care ai binevoit să păti- 
meşti pentru neputinţele noastre; 
Binecuvântat eşti, mijlocitorul Legământului celui nou, care ai dorit să mântuieşti 
din veşnica moarte pe oamenii cei căzuţi; 
Binecuvântat eşti, Judecătorule Atotdrept, pentru că Drept eşti şi drepte sunt jude- 
căţile Tale; 
Binecuvântat eşti, Mântuitorule Atotmilostiv, pentru că milostiv ai fost şi cu mila 
Ta umpli tot pământul; 
Binecuvântat eşti, Cel ce vii întru numele Domnului! Osana, întru cei de sus! 


Condacul 7 
Vrând să izbăveşti neamul omenesc din robia vrăjmaşului, lisuse, ai venit la leru- 
salim, ca să se împlinească Scriptura care zice: S-a arătat Domnul dumnezeilor în 

Sion. Şi intrând acolo, s-a cutremurat tot orașul, iar unii, ieşind în întâmpinarea Ta, 
au strigat cu glas mare: Osana, Fiul lui David, alţii, mirându-se, s-au întrebat: 
Cine este acesta? O, nebunilor bătrâni şi falşilor învăţători! Toate casele cetăţii 
propovăduiesc minunile Tale. Toată ludeea este plină de binefacerile Tale, iar ei 
se întreabă: Cine este acesta? Lazăr abia a înviat şi nu văd cine l-a scos din moa- 
rte? Abia a ieşit din curtea lui lair şi nu văd cine este Cel ce a înviat pe fiica ace- 
stuia şi nu vor să-Ţi cânte ca unui Dumnezeu: Aliluia! 


Icosul 7 

Minunat Te-ai arătat, lisuse, când ai intrat cu slavă în Ierusalim şi îndată, ca un 
Arhiereu, ai cercetat templu sfânt. În casa Tatălui Tău ai venit cu putere, ca să se 
împlinească cele spuse de Sfântul prooroc Avacum: Dar Domnul este în templul 
Său cel sfânt, pământul întreg să tacă înaintea Lui, şi îndată ai izgonit pe cei ce 
vindeau şi cumpărau acolo, zicând: Casa Mea, casă de rugăciune este; dar voi aţi 
făcut din ea peşteră de tâlhari. Ca să se împlinească o altă Scriptură: Râvna casei 
Tale m-a mâncat. lar noi, înfricoşându-ne de mânia Ta cea dreaptă, 





Binecuvântat eşti, Cel ce în ceruri, nu locuieşti în biserici făcute de mâini ome- 
neşti, dar în biserică pământească ai intrat cu slavă; 

Binecuvântat eşti, Cel ce locaşul slavei Tale iubindu-l pe pământ, biserica ai întă- 
rit-o în faţa grijilor lumeşti; 

Binecuvântat eşti, Doamne al puterilor, căci ai iubit sălaşul Tău, mai mult decât 
sălaşul păcătoşilor; 

Binecuvântat eşti, Împăratul slavei că mai bună este o zi în locaşurile Tale, decât o 
mie în locaşurile păcătoşilor; 

Binecuvântat eşti, Cel mare în Sion pentru că sfânt şi înfricoşător este numele Tău; 

Binecuvântat eşti, Cel ce locuieşti în Ierusalim, că sfântă este biserica Ta şi minu- 
nat eşti întru dreptatea Ta; 

Binecuvântat eşti, Cel ce vii întru numele Domnului! Osana, întru cei de sus! 


Condacul 8 

Mare şi prea slăvită minune ai săvârşit Hristoase, când pe neaşteptate ai intrat în 
biserica Ta şi acolo pe şchiopii şi orbii ce au venit la Tine i-ai vindecat ca un 
Dătător de lumină şi Doctor milostiv, că adevărul merge înaintea Ta, precum a 
grăit David şi astfel ai izvorât tuturor, în această mare zi de înainte prăznuire, bu- 
curie, adevăr, lumină şi viaţă, cum a spus mai înainte proorocul Sojonia: Bucură- 
te foarte, fiica Sionului, că Domnul a înlăturat judecăţile rostite împotriva ta. 
Domnul este în mijlocul tău şi nu vei mai vedea nici o nenorocire. Domnul 
Dumnezeul Tău este cu tine şi te va înnoi, spune Domnul: şi voi mântui pe cel 

Strâmtorat şi pe cel lepădat îl voi primi. Pentru aceasta şi noi, veselindu-ne în 
această zi de sărbătoare, îţi cântăm: Aliluia! 


Icosul 8 
Totul ai fost iubire, Preadulce Iisuse, pentru aceasta Îţi aduce laudă prea iubitul 
Israel din gura celor ce sug şi a pruncilor fără răutate, în timp ce bătrânii şi învă- 
țătorii hulesc pe Dumnezeu, întrebând cine este Acesta. Pruncii teologhisesc, cân- 
tându-Ţi: Osana Fiul lui David, şi cu stâlpări şi cu ramuri de copaci Te întâmpină 
în templu, prevestind astfel învierea Ta din morți. 






„ împreună cu dânşii să-Ți aducem 
aceste laude: 

Binecuvântat eşti, Cel cântat întru cele de Sus de Serafimi, dar care ai primit cân- 
tare de la pruncii cei fără de răutate; 

Binecuvântat eşti, Cel purtat întru cele înalte de Heruvimi, dar de inimile curate 
eşti purtat ca un Dumnezeu pe pământ; 

Binecuvântat eşti, Cel ce ai venit să ridici cortul cel căzut al lui David, pentru ca 
iarăşi să luminezi cortul cel lăuntric al sufletelor noastre; 

Binecuvântat eşti, Cel ce casa Ta ai făcut-o casă de rugăciune, pentru ca pe noi, cei 
ce aveam sufletele peşteri stricate de tâlhari, să ne faci iarăşi casă curată a Duhului 
Sfânt, 

Binecuvântat eşti, Cel ce în ceruri eşti slujit de mii şi mii de îngeri şi mulțimile toa- 
te stau înaintea Ta; 

Binecuvântat eşti, că mulțimile de copii Ți-au cântat pe pământ şi popoarele Te-au 
întâmpinat; 

Binecuvântat eşti, Cel ce vii întru numele Domnului! Osana, întru cei se sus! 


Condacul 9 

Mulțimea toată de cărturari şi arhierei, văzând, lisuse, minunile pe care le-ai săvâr- 
şit în templu şi pe copii cântând: Osana, Fiul lui David, s-au tulburat şi i-au zis: 
Auzi ce spun aceştia? Tu, însă, le-ai zis: Au niciodată nu aţi auzit că din gura 
copiilor şi a celor ce sug Ţi-ai pregătit Lauda? Noi, însă, mirându-ne de împie- 
trirea şi cruzimea inimilor lor, cântăm, precum copiii întru nevinovăția inimii, cân- 
tarea îngerească: Aliluia! 


Icosul 9 

Ritorii cei mult grăitori nu pot să-Ți aducă mulţumire vrednică pentru micşorarea 
Ta cea negrăită, Hristoase căci acum de bunăvoie ai venit la Ierusalim, ca să rabzi 
crucea; pentru aceasta ai ascuns celor înţelepţi Dumnezeirea Ta şi ai descoperit-o 
pruncilor care cu inimă curată, au simţit mai mult decât părinţii lor, că Tu eşti cu 

adevărat Hristos. 
şi să-Ți cântăm aşa: 


Binecuvântat eşti, Cel ce prin cuvintele Tale ai luminat şi ai înţelepțit pe prunci, 
luminează şi înţelepţeşte gândurile şi inimile noastre; 

Binecuvântat eşti, Cel ce prin minunile Tale ai mărturisit Dumnezeirea Ta, des- 
chide şi ochii noştri să pricepem minunile din legea Ta; 

Binecuvântat eşti, Cel ce ai păstorit pe Israel, păstoreşte-ne şi pe noi întru blân- 
deţea duhului la loc cu verdeață; 

Binecuvântat eşti, Cel ce ai păzit pe Iacob, sălăşluieşte-ne întru curăța inimii la loc 
cu ape liniştite; 

Binecuvântat eşti, Împăratul păcii, strălucească adevărul Tău în toate zilele până se 
va lua luna; 

Binecuvântat eşti, Soare al Dreptăţii, să lumineze lumina Ta cât va străluci soare- 
le; 

Binecuvântat eşti, Cel ce vii întru numele Domnului! Osana, întru cei sus. 


Condacul 10 

Vrând să mântuieşti neamurile Hristoase Dumnezeul nostru, ai ales pe unii dintre 
elinii care au venit să închine la praznic, ca să Te vadă pe Tine. Pentru aceasta ve- 
nind ei la Filip au grăit: Vrem să-L vedem pe lisus. Acela împreună cu Andrei, 
Ți-au Spus Ție. Tu, însă le-ai răspuns că nu a venit incă ceasul, ca să se prea 
slăvească întru aceasta Fiul Omului. Întru ale Tale, ai venit şi ai Tăi nu Te-au 
primit şi la moarte Te-au osândit. Şi grăuntele de grâu nu aduce roadă, dacă nu 
moare sub brazdă; astfel şi Tu, prin moartea Ta, ai adus multă roadă întru neamuri, 
ca să se împlinească cele spuse mai înainte de 155 proiroul că Te-ai arătat ce- 
lor ce nu Te caută. Pentru aceasta veniți, neamuri, şi vedeţi astăzi pe Împăratul 
Cerului, care şade pe tron înalt, care a intrat în Ierusalim, Stând pe mânzul asi- 
nei, ca toţi cu o singură gură şi o singură inimă să-l cântăm: Aliluia! 


Icosul 10 

Tu eşti Împăratul cel Veşnic, blând, drept, biruitor Mângâietorul nostru! Tu ai venit 
la Ierusalim în această zi, şezând pe un blând mânz de asin, să potoleşti iuţimea cea 
de cal a pământenilor. Pentru aceasta blândeţea Ta să fie chibzuită povaţă pentru 
toți oamenii şi să cunoască ei că Tu Te uiţi la cel blând, la cel tăcut şi la cel se te- 
me de cuvintele Tale. Pentru asta vor preface săbiile în fiare de pluguri şi lăncile 
lor în cosoare şi nici un neam nu va mai ridica sabia împotriva altuia. Noi însă, 
fiind blânzi cu duhul şi smeriţi cu cugetul, Îl primim cu bunăcuviinţă pe Stăpânul 
cel Preablând, care a venit să frângă mândria celui viclean şi întru blândeţea duhu- 
lui Îi cântăm: 

Binecuvântat eşti, Cel ce Te-ai urcat în Sion, ca să binevesteşti pace lui Israel; 

Binecuvântat eşti, Cel ce ai propovăduit Ierusalimului, ca să vesteşti mântuire nea- 
murilor; 

Binecuvântat eşti, Cel ce ai venit să binevesteşti celor sărmani anul plăcut Domnu- 
lui şi să vindeci pe toţi cei zdrobiţi cu inima; 

Binecuvântat eşti, Cel ce ai venit să vesteşti robilor dezrobirea şi să-i slobozeşti 
întru bucurie pe toți cei apăsaţi; 

Binecuvântat eşti, că ai adunat pe cei împovăraţi de păcate, precum cloşca puii sub 
aripi, ca să-i mântuieşti prin Cruce; 

Binecuvântat eşti, Cel ce ai venit la îngropare, ca un grăunte de grâu căzut în pă- 
mânt, ca să-i înnoieşti prin înviere pe cei căzuţi în adâncurile iadului; 
Binecuvântat eşti, Cel ce vii întru numele Domnului! Osana, întru cei de sus! 


Condacul 11 
Cântare de umilinţă Osana Îţi aducem cu pruncii cei nevinovaţi, Hristoase, şi cân- 
tându-i: „ îţi gătim sfânta, curată şi du- 
hovnicească prăznuire cu stâlpări şi ramuri de copaci, pentru că ai intrat din nou în 
templul cel lăuntric al sufletelor noastre aşa cum ai făgăduit zicând: Nu vă voi lăsa 
orfani, ci iarăşi voi veni la voi. Căci cine Mă iubeşte pe Mine şi Eu îl voi iubi pe 
el şi Mă voi arăta lui. Și Tatăl meu îl va iubi şi vom veni la el, şi vom locui îm- 
preună cu el. Fie binecuvântată intrarea Ta! 










ca precum copiii cei de demult, cu 
stâlpările pururea înflorite ale curăţiei, să-Ți cântăm iarăşi: Aliluia! 


Icosul 11 

Astăzi dumnezeiescul templu s-a luminat cu Lumină cerească, când l-ai cercetat, 
Hristoase, şi l-ai curăţat de vânzătorii cei lumești, şi împreună cu el s-a luminat în- 
treaga sfântă cetate, aşa cum mai înainte a spus Isailă: din Sion va ieşi legea şi sla- 
va Domnului din Ierusalim, că ai venit spre patimă şi ai adus lumină şi bucurie şi 
iubire prin Crucea Ta, Hristoase. De aceea ai spus ucenicilor Tăi înainte de patimă: 


Incă puţin timp este lumina cu voi, mergeţi cât aveţi lumină, ca întunericul Să 
nu vă cuprindă. Aceasta_ai_spus-0, 


toţi cei ce cred în Tine să-Ţi cânte: 

Binecuvântat eşti, lisuse, Soarele Dreptăţii, cel proslăvit şi pururea fericit de cre- 
dincioşii Tăi; 

Binecuvântat eşti, Lumină lină şi neînserată, că ai venit şi ai intrat în lerusalim; 
Binecuvântat eşti, Hristoase Lumina lumii, că lumea vicleană Te urăşte; 

Binecuvântat eşti, Cel ce locuieşti întru lumina cea neînserată, care ai venit să lu- 
minezi lumea cu strălucirea Învierii Tale; 

Binecuvântat eşti, Lumina cea prea dulce şi pururea vie ce Te-ai arătat în Sion, ca 
să luminezi întunericul sufletului meu; 

Binecuvântat eşti, Sfeşnic prea luminos şi arzător, care iarăşi aprinzi sfeşnicul cel 
stins al meu; 

Binecuvântat eşti, Cel ce vii întru numele Domnului! Osana, întru cei sus! 


Condacul 12 
Harul Tău dă-ni-l nouă, lisuse, precum l-ai dat, mai înainte, pruncilor evreieşti ca- 
re Ţi-au cântat “Osana” şi au cunoscut Dumnezeirea Ta. 





Icosul 12 


Cântând venirea de voie la Ierusalim, spre patimă şi coborârea Ta cea negrăită, ne 
închinăm, Hristoase, cinstitei Crucii Tale şi bucurându-ne cu pruncii evreieşti Te 
întâmpinăm cu stâlpări şi ramuri de copaci gătindu-Ți prăznuire. Te proslăvim şi 
credem că Tu cu adevărat eşti Mesia, Hristos, Cel ce ai venit şi iarăşi vei veni să 
judeci vii şi morţii. Nu vei veni pe mânz de asin, ci ca un Împărat al împăraţilor şi 
Domn al celor ce stăpânesc, al cărui nume este “Cuvântul lui Dumnezeu ” urmân- 
du-Ți nu copiii, ci toată oastea cerească cântând cu glas de tunet: Aliluia, mân- 
tuirea, cinstea, şi puterea şi slava este a Domnului nostru, că a împărățit Domnul 
Cel Atotputernic. Cei ce aşteptăm această venire slăvită şi coborârea Ta din Sionul 
Ceresc, de la Dumnezeu, proslăvim în Sionul pământesc venirea Ta către jertfă 
pentru toată lumea, cântându- Ţi aşa: 

Binecuvântat eşti, Fiul Tatălui, Cel ce l-ai încununat pe om cu slavă şi acum vii să 
Te încununezi cu coroană de spini, pentru ca să faci roditoare firea noastră cea pur- 
tătoare de spini; 

Binecuvântat eşti, Mielul lui Dumnezeu, Cel ce ridici păcatele lumii, şi prin Sân- 
gele Tău ne faci pe noi, cei căzuţi, mai albi decât zăpada; 

Binecuvântat eşti, Mire al sufletelor şi al trupurilor noastre, cel ce ai ieşit din pala- 
tul Tău, pentru ca nimeni să nu se ascundă de iubirea Ta; 

Binecuvântat eşti, Păstorul cel Bun, care ai intrat acum în staulul oilor, pentru ca 
nimeni să nu le ia din mâinile Tale; 

Binecuvântat eşti, Învățătorul nostru care nu ai încetat să Te rogi pentru Sion până 
la jertfirea Ta pe cruce ca pe prietenii Tăi să-i mângâi la Cină cu cuvântul şi cu 
iubirea; 

Binecuvântat eşti, Mântuitorul nostru, care în pătimirea Ta, ai binevoit să Te îm- 
braci în veşmânt roşu, ca pe noi să ne îmbraci în veşmântul mântuirii şi cu haina 
veseliei să ne împodobeşti; 

Binecuvântat eşti, Cel ce vii întru numele Domnului! Osana, întru cei de sus! 


Condacul 13 (de trei ori) 

O, lisuse Hristoase, Mielul lui Dumnezeu, care mai înainte de veci Te-ai gătit spre 
jertfire, acum vii la Ierusalim spre patima cea de bună voie. Primeşte această puţină 
rugăciune a noastră, adusă cu stâlpări şi ramuri de fapte bune, ca în aceste prea cin- 
stite zile să umblăm pe urmele prea curatelor Tale picioare şi în liniştea şi blânde- 
ţea duhului, în umilinţă şi în curăția inimii să fim cu Tine în toate zilele călătoriei 
noastre pământeşti. 







„ aici pe pământ, iar după intrarea în lerusalimul Ceresc să 
ne unim cu Tine în veci şi să cântăm împreună cu toţi Sfinţii cântarea îngerească: 
Aliluia! 


Apoi se zice iarăşi: 


Icosul 1 

Cetele Arhanghelilor şi ale îngerilor au văzut, cu frică şi cu cutremur din înăl- 
țimile cereşti, intrarea Ta în Ierusalim, la patima cea de bună voie, Hristoase Mân- 
tuitorule. În chip nevăzut Te-au urmat cu apostolii şi cu pruncii evreilor au cântat: 
“Osana întru cei de Sus” şi au zis unele ca acestea: 

Binecuvântat eşti, Doamne Dumnezeul nostru, că ai cercetat şi ai săvârşit mân- 
tuirea poporului Tău; 

Binecuvântat eşti, Stăpâne Hristoase că ai venit şi ai dăruit prin Cruce mântuire a 
fiilor Tăi; 

Binecuvântat eşti, Cel ce ai venit să-l chemi pe Adam din adâncurile iadului; 
Binecuvântat eşti, Cel ce ai venit să slobozeşti pe Eva din mâhnirea cea de demult; 
Binecuvântat eşti, Cel ce ai binevestit pace lui Israel şi mântuire neamurilor; 
Binecuvântat eşti, Cel ce ai vestit noul Legământ prin curgerea Sângelui Tău; 
Binecuvântat eşti, Cel ce vii întru numele Domnului! Osana întru cei de sus! 


Condacul 1 

Alesule Împărat al Sionului de Sus, Blândule Biruitor şi Dreptule Izbăvitor, Cel 
ce întru cele de sus eşti purtat de Heruvimi şi cântat de Serafimi, Te vedem acum 
pe mânz de asin intrând în lerusalim, la patima cea de voie. Pentru aceasta ne în- 

chinăm coborârii Tale celei negrăite şi cu stâlpări şi ramuri de copaci, Te întâm- 
pinăm în smerenie şi cu pruncii Iţi cântăm: Binecuvântat eşti Cel ce vii întru nu- 
mele Domnului! Osana întru cei de sus! 


Rugăciune 





Doamne, lisuse Hristoase, Dumnezeul nostru cel ce eşti întru cele înalte cu Tatăl şi 
eşti purtat pe aripi de Heruvimi şi cântat de Serafimi, care în zilele venirii Tale în 
trup ai binevoit pentru a noastră mântuire a şedea pe mânzul asinei şi ai primit bi- 
necuvântarea pruncilor, ai venit în Sfânta Cetate a Ierusalimului, mai înainte cu 
şase zile de patima cea de bunăvoie, ca să mântuieşti lumea prin Cruce, prin îngro- 
parea şi Învierea Ta! 


Și precum atunci oamenii, care şedeau în întuneric şi în umbra morţii, având 
ramuri de copaci şi stâlpări de finic Te-au întâmpinat pe Tine, Fiul lui David, măr- 
turisindu-Te, aşa şi pe noi, care acum în această zi de înainte prăznuire, purtând în 
mâini stâlpări şi ramuri de copaci, păzeşte-ne şi ne mântuieşte. 


Și precum acele popoare şi copiii Ți-au adus Osana, învredniceşte-ne şi pe noi să 
Te slăvim în psalmi şi cântări duhovniceşti, cu suflete curate şi buze neîntinate, în 
aceste zile ale patimilor Tale şi să dobândim, fără de osândă, a ne împărtăşi de bu- 
curia Sfintei Învierii Tale şi să cântăm şi să proslăvim dumnezeirea Ta, împreună 
cu Cel fără de început al Tău Părinte şi cu Preasfântul şi Bunul şi de viaţă Făcă- 
torul Tău Duh, acum şi purnrea şi în vecii vecilor. Amin. 

Pr. Visarion lugulescu - Predică la Duminica a VI -a din Post - Duminica 
Floriilor 





Osana, bine este cuvântat cel ce vine întru numele Domnului, Împăratul lui 
Israel! (loan XII, 13) 


Fraţi creştini, toată temelia credinţei noastre creştineşti Stă pe convingerea 
nestrămutată că Cel ce a pătimit, S-a răstignit şi a murit pe Cruce între doi 
tâlhari pe dealul Golgotei a fost Fiul lui Dumnezeu, lisus Hristos, Mântuitorul 
lumii. EL a făcut aceasta din dragoste mare pentru noi şi de bună voie, ca să ne 
mântuiască. Am auzit în Sfânta Biserică cum s-a întrupat, cum s-a născut într-o 
peşteră sărmană în frig, cum a propovăduit şi mai ales mulţimea minunilor pe care 
le-a făcut ca să arate poporului Său cu cuvântul şi cu fapta că EI este cel vestit de 
prooroci - Mesia, Izbăvitorul. 


Astăzi îl vedem intrând în Ierusalim ca un Împărat biruitor călare pe un asin smerit 
şi blând. EI vine să împlinească cele spuse de prooroci; lisus vine să se facă 
cunoscut poporului, împlinind în chipul acesta cele spuse de proorocul Zaharia la 
cap. IX, 9: "Nu te teme, fiica Sionului, că iată, Împăratul tău vine, blând şezând 
pe mânzul asinei!” Lisus intră ca un Împărat biruitor în Ierusalim, aşa cum altădată 
se întorceau victorioşi împărații David şi Solomon. 


În vremea de demult era obiceiul ca împărații care se întorceau victorioşi din lupte 
să fie întâmpinați de oameni care le ieşeau înainte cu stâlpări de finic în mâinile 
lor, arătându-le astfel cinste pentru biruinţa lor. După acest obicei au ieşit şi 
înaintea Domnului Hristos, întâmpinându-L ca pe un Împărat biruitor. Dar ce 
biruise Domnul Hristos de i se făcea o astfel de primire? EI biruise moartea, căci 


Ar Dr De De De de De Dr Dr De De De dr De Dr De de De de de dr fr Ar A 


PP XP XP IP IP E E 30 E 3 2 2 2 E E 30 IE 30 3 2 DP E IE IE E E XX 


De De de De Dr De de De De De De Dr Dr De De De dr De dr Dr De de de dr drd 


Xp PP XP 3 IE E 2 E 30 E 3 2 2 2 2 e 30 E IE 3 2 E XX 


a înviat pe fiul văduvei din Nain, pe fiica lui lair şi mai ales pe Lazăr care fusese 
mort de patru zile şi a cărui pomenire S-a făcut ieri. 


lisus biruise iadul şi pe demonii care străjuiau acolo, pe cei pe care-i izgonise din 
oameni atunci când îi tămăduise, lisus străbătea Palestina, luminând sufletele şi 
vindecând bolnavii, pretutindeni făcând numai bine. Popoarele, încântate de 
învăţătura Sa şi mişcate de binefacerile Sale, se îngrămădeau în jurul Său, voind de 
multe ori să-L proclame împărat. lisus a fugit întotdeauna de această cinste; alta 
era împărăţia pe care El voia s-o întemeieze pe pământ; o împărăție cu totul 
duhovnicească şi veşnică, nu pământească şi vremelnică cum doreau evreii. 


O dată cu intrarea în Ierusalim a Domnului, El a fost recunoscut în mod public 
ca Împărat şi Mesia - trimisul lui Dumnezeu. Se apropia Paştele când adevăratul 
Miel trebuia să fie jertfit în locul mielului care îl preînchipuise până atunci. lisus se 
apropia de Ierusalim, locul unde avea să fie jertfit, acolo unde a murit de bună voie 
pentru mântuirea lumii. Era în cel din urmă an al vieţii Sale pământeşti. După 
multele minuni pe care le făcuse, acum se întorcea pentru cea din urmă oară la 
Ierusalim. 


Vineri seara înainte de duminica stâlpărilor ajunge în Betania, unde mai înainte 
înviase pe Lazăr cel mort de patru zile. Se hotărî să petreacă acolo sâmbăta aceea, 
în casa lui Lazăr şi a surorilor lui, Marta şi Maria. S-a sărbătorit venirea 
Mântuitorului acolo, seara, printr-o cină mare. Locuitorii din Betania au ţinut să 
mulțumească lui lisus pentru minunile săvârşite în oraşul lor, pregătind o cină 
bogată, cu multă solemnitate, în casa lui Simon, pe care-l vindecase de lepră. 


La această cină a luat parte şi Lazăr cu surorile lui. Toată această manifestaţie de 
iubire pentru lisus a fost ca o palmă pe obrajii cărturarilor şi fariseilor care 
hotărâseră să-L omoare atât pe lisus, cât şi pe Lazăr. Era obiceiul ca, la începutul 
mesei, picioarele oaspeţilor să fie spălate într-o apă parfumată. Maria, sora lui 
Lazăr, plină de credinţă şi dragoste sfântă către Mântuitorul, a luat un vas plin 
cu mir de nard de mult preţ, a intrat în sala unde fusese pregătită cina şi, 
turnând mirul pe capul şi picioarele Mântuitorului, le-a şters cu părul capului 
ei, apoi a spart vasul, înțelegând că totul s-a sfârşit şi că această cină va fi un fel 
de adio, Mântuitorul nemaiprimind de aici înainte din partea oamenilor un 
astfel de omagiu. 


Răutatea şi pizma din luda Iscarioteanul au izbucnit îndată, zicând: Pentru ce nu s- 
a vândut acest mir pe 300 de dinari şi să se fi dat săracilor? Răutatea lui luda nu 
putea să rămână fără răspuns din partea Domnului care i-a zis: "Lăsaţi-o pe dânsa, 

de ce o supăraţi, că bun lucru a făcut cu Mine. Pe săraci pururea îi aveţi cu voi, 
iar pe Mine nu mă aveţi întotdeauna. Vărsând ea acest mir pe trupul Meu, spre 
îngroparea Mea a făcut aceasta” sau, cu alte cuvinte: "Prietene, potoleşte-ţi mânia 
puţin, să nu-ţi pară rău de această ultimă mărturie de respect şi iubire ce-Mi arată 
această femeie, pentru că pregăteşte înmormântarea Mea. Dacă tu crezi că ai 
dreptul să mă vinzi, lasă acestei femei dreptul de a mă îmbălsăma. 


Am văzut dar că această cină de recunoştinţă din Betania se termină prin trădare, 
căci luda Iscarioteanul a găsit prilejul să meargă şi să-L vândă pe 30 de arginți. Era 
acum şi voia lui Dumnezeu ca Fiul Său să meargă la moarte în triumf. În această 
vreme, lerusalimul era plin de evrei şi de străini veniţi din lumea întreagă de 
sărbătoarea Paştelui. Toţi se întrebau dacă lisus va veni de Paşti în cetatea sfântă. 


Auzind că este în Betania, mulţi s-au dus acolo ca să-l vadă pe Iisus şi pe Lazăr, pe 
care-l înviase din morţi şi pentru care mulţi credeau în EI, printre aceştia fiind şi 
unii din mai marii poporului. Lucrul acesta supăra mult pe membrii sinedriului, 
arhierei şi farisei, dar mai cu seamă saduchei, care nu credeau în învierea morţilor. 
Toţi aceştia se sfătuiră ca să-l omoare şi pe Lazăr, pe care îl înviase Iisus din morţi, 
şi să nu se mai pomenească de învierea lui, iar poporul să stea în întunericul 
necunoştinţei, al necredinţei, ascultând de nişte farisei îngâmfaţi şi orbi. 


Din Betania se răspândi vestea în Ierusalim că a doua zi, adică în ziua pe care noi o 
numim "Duminica Floriilor”, lisus va intra în oraşul Ierusalim. Această veste puse 
în mişcare poporul şi toţi se pregătiră să-L primească. lisus părăsi locuinţa 
prietenului Său Lazăr, unde lăsă pe prea iubita Sa Maică îndurerată şi cu lacrimi în 
ochi, care îi spusese Fiului său, că sufletul ei de mamă presimte o mare durere şi 
nenorocire pentru El şi-l rugase să nu se ducă la Ierusalim. Domnul îi spuse: "Prea 
iubita Mea Maică, a venit ceasul şi trebuie să merg”. După ce o încredinţă celor 
două surori Marta şi Maria, le spusese să vină vineri cu toate la Ierusalim. Plecă 
apoi cu ucenicii Săi şi veni în Betfaghe, la muntele Măslinilor, la 2 km distanţă de 
Ierusalim. 


În acest loc se păstrau mieii care erau rânduiţi pentru jertfe şi de aici, cu patru zile 
mai înainte de Paşti, îi aduceau la templu împodobiţi cu panglici şi cu flori ca să fie 
jertfiți. Pentru aceasta şi lisus a trecut prin acest loc, ca să le arate şi lor şi nouă şi 
să credem cu adevărat că El însuşi este victima cea adevărată, mielul care trebuia 
să fie jertfit pentru mântuirea lumii. El este cu adevărat MIELUL pascal, al cărui 
sânge va împăca cerul cu pământul. 


Ar Dr De De Dr de De Dr De De De e Dr Dr dr Dr de De e de dr fr A A 


Xp XP XP XP 3 Ie A e e 30 IE 3 2 2 2 E E 30 E IE IE De DP E IE IE E IE XX 


De De de De Dr De e De De De De dr Dr de De De dr De Dr Dr De de de dr drd 


Xp XP XP XP 3 IE E 2 E 30 E 3 2 2 2 2 E 30 30 IE 3 2 E E XX 


În legea veche era obiceiul ca în ziua aceasta de duminică să fie căutat mielul care 
trebuia sacrificat de Paşti. Anul acesta nu mai era nevoie să se ducă să-l caute, căci 
el venea blând şi umilit ca să se dea de bună voie. Când era pe muntele Măslinilor, 
entuziasmul poporului crescu. Mulțimea alerga înaintea lui lisus , purtând în mâini 
stâlpări de finic şi cântând în cor: "Osana Fiul lui David, bine este cuvântat cel ce 
vine întru numele Domnului, osana întru cei de sus." Cuvântul: "Osana ”, 
înseamnă ' ” adică mântuieşte-ne, Fiul lui Dumnezeu, mântuieşte-ne, 
Fiul lui David, scapă-ne pe toţi de vrăjmaşii diavoli, scapă-ne de păcate, scapă-ne 
de rătăcire, luminează-ne ochii sufletului şi ne mântuieşte din robia patimilor. De 
aceea oamenii plini de bucurie îşi aşterneau veşmintele pe cale, alţii tăiau ramuri 
de copaci şi le aşterneau pe jos. Mulţi dintre ei fuseseră martori la minunea învierii 
lui Lazăr şi mare le era bucuria căci văzuseră cu ochii lor pe Lazăr viu şi stând la 
masă cu lisus după înviere. De aceea strigau Osana şi lăudau pe Mântuitorul. 


Prin această mulțime se găseau şi vrăjmaşii de moarte ai lui lisus, ai Domnului, 
care încercaseră să facă pe ucenici să tacă, dar n-au reuşit. De aceea aceşti iudei 
pizmaşi se apropiară de lisus şi-l ziseră: "Spune ucenicilor Tăi să tacă, 
Învăţătorule!” lisus le răspunse cu glas profetic: "Zic vouă, că dacă vor tăcea 
aceştia, pietrele vor striga”, adică, când frica va închide gura ucenicilor, stâncile 
din Golgota se vor despica şi vor vesti astfel dumnezeirea Celui răstignit. 


Când apostolii vor fi prigoniți în Ierusalim şi nu vor putea să propovăduiască pe 
Învățătorul lor, atunci pietrele templului şi ale cetăţii vor cădea sub loviturile 
romanilor şi vor adeveri răzbunarea şi dreptatea Fiului lui Dumnezeu, EI care a fost 
disprețuit de ei şi aşa va fi în toate vremurile. Când apostolii, preoţii lui lisus, vor 
tăcea şi se vor da la o parte de frică, vor interveni puterile îngereşti şi se vor 
dezlănţui asupra omenirii pedepse şi urgii care mai de care mai grozave şi mai 
fioroase. 


Mergând Domnul lisus împresurat de popor în cântece de osanale, a ajuns 
aproape de cetate. Primirea era atât de frumoasă încât veselia şi bucuria se 
citeau pe feţele tuturor, numai lisus parcă nu auzea şi nu simţea nimic. Sufletul 
Lui era întristat, o tristeţe grozavă îi apăsa toate mădularele Lui. Priveşte lung 
din vârful unui deal spre oraşul Ierusalim care era strălucit de razele soarelui şi 
arăta mai frumos ca oricând. 


În tristețea Sa, s-a oprit puţin şi a început să plângă pentru cetatea Ierusalimului 
zicând: "O, lerusalime, lerusalime, dacă ai fi cunoscut şi tu măcar în această zi 
cele ce sunt spre pacea ta!” Dar un văl negru îţi acoperă faţa ta şi nu vezi. O, 
Terusalime, lerusalime, vor veni zile peste tine când vrăjmaşii te vor înconjura cu 

şanţuri şi te vor strânge în toate părţile, prăbuşindu-te la pământ pe tine şi pe 
copiii tăi, şi nu vor lăsa piatră pe piatră să nu fie dărâmată, pentru că n-ai 
cunoscut vremea certării tale! 


Domnul vorbea despre osândirea cetăţii Ierusalimului şi distrugerea ei de către 
romani curând, atunci când evreii vor fi luaţi ca sclavi şi împrăștiați pe toată faţa 
pământului. Înconjurat de ucenici şi de popor în strigăte de osanale, astfel înainta 
lisus spre templul din Ierusalim. Străinii întrebau zicând: "Cine este acesta care e 
primit ca un împărat cu ramuri de finic în mâini?” Mulțimea răspundea: "Acesta 
este lisus, Profetul din Nazarethul Galileii”. 


Fariseii şi cărturarii înfuriaţi vorbeau între ei şi ziceau: "Vedeţi că nimic nu 
folosim, iată că dacă îl mai lăsăm mult, toată lumea va crede şi va merge după EI”. 
Astfel turbau de invidie şi răutate, în timp ce Mântuitorul era condus în cel mai 
mare triumf prin mijlocul Ierusalimului. Când a început să urce treptele templului, 
L-a întâmpinat o mulțime de copii, cu cântece, strigând: "Osana, Fiul lui David, 
Fiul lui Dumnezeu, mântuieşte-ne, Împărate al lui Israel”. 


Arhiereii şi fariseii fierbeau de invidie şi ziceau Mântuitorului: "Auzi ce spun 
aceştia?” lisus le răspunse: "Au n-aţi citit niciodată ce zice Scriptura, că din gura 
pruncilor şi a celor ce sug ai săvârşit laudă?!” După ce a intrat în templu, au venit 
la dânsul orbii, şchiopii, toți bolnavii şi I-a vindecat. 


Înainte de moartea Sa, blândul şi bunul Iisus, plin de milă, tămăduieşte atâţia 
nenorociţi în faţa mulțimii adunate şi a vrăjmaşilor Lui care căutau să-L omoare. 
Prin aceste minuni, El le adevereşte încă o dată că este Fiul lui Dumnezeu, este 
Mesia cel prevestit de prooroci. Ei erau orbiţi însă de păcatul invidie, al mândriei, 
iar răutatea stăpânea sufletul şi toată fiinţa lor. De aceea căutau numai pricină de 
ceartă şi cum să-L prindă în cuvânt ca să găsească motive de a-l omori şi răstigni 
pe Cruce. Astfel a fost primit lisus în Ierusalim de mulțimea poporului cu cea mai 
mare bucurie, ca un Împărat blând şi dătător de pace, ca un biruitor al morţii, al 
iadului şi al demonilor. 


Nu toți L-au primit aşa. Fariseii şi cărturarii, preoții cei mai de seamă şi saducheii 
cei necredincioşi L-au primit cu insulte, L-au primit cu dușmănie, cu invidie şi cu 
ură de moarte. Să cercetăm şi noi adâncul sufletului nostru şi să vedem în care 
ceată ne aflăm astăzi, la intrarea Domnului în Ierusalim? 


4 În ceata celor care şi-au dezbrăcat hainele şi le-au aşternut pe jos ca să 
treacă lisus peste ele, în această mulțime plină de bucurie şi veselie care 

purta ramuri de finic în mâini şi plină de credinţă striga: "Osana, Fiul lui 
David, mântuieşte-ne, Împăratul lui Israel?! "sau 

4 ne găsim printre cărturarii şi fariseii mândrii şi îngâmfaţi, printre cei 
invidioşi şi răutăcioşi, iubitori de păcate şi corupții, vicioşi şi hulitori, 
putrezi de păcate până în măduva oaselor. 


Intrarea Domnului în Ierusalim mai înseamnă şi intrarea Lui în cetatea 
sufletelor noastre, în inima noastră, în viaţa noastră. Pentru aceasta se cuvine Să 
dezbrăcăm şi noi veşmintele noastre, adică păcatele noastre, să ne aruncăm la 
picioarele Mântuitorului. Să ne dezbrăcăm de omul cel vechi şi de toate 
legăturile păcatelor, de toate patimile şi deşertăciunile omeneşti, de toate vorbele 
cele rele şi murdare. Să lăsăm răutatea, care este aşa de mare în lume, să lăsăm 
hulele, drăcuielile, desfrânările şi avorturile, vrăjile, descântecele şi toate 
păcatele să le aruncăm de la noi şi să ducem şi noi Stăpânului Hristos stâlpări de 
fapte bune. 


În loc de mir, ca Maria, sora lui Lazăr, să-i aducem lacrimile noastre, lacrimi 
vărsate cu căinţă pentru păcatele noastre şi mai ales să plângem în săptămâna 
aceasta ce urmează, a Sfintelor Patimi, că şi noi Suntem vinovaţi de suferinţele 
cele grele şi de moartea Stăpânului nostru Hristos. Să plângem că fiecare din noi 
am dat o lovitură de bici în spatele Lui; o vorbă murdară, un cuvânt rău, o 
înjurătură, au fost ca un scuipat aruncat în faţa Lui din partea noastră. Cu toată 
căinţa şi umilinţa să plângem şi să-l cerem iertare, făgăduind că nu vom mai face 
niciodată. 


lată de ce trebuie să plângem, pentru că şi noi L-am răstignit şi L-am chinuit cu 
păcatele noastre pe Fiul lui Dumnezeu. Noi l-am pus cunună de spini, noi l-am 
bătut piroane în mâini şi picioare, noi am străpuns coasta cu sulița, prin necredinţa 
noastră, prin neascultarea noastră, mândria şi păcatele noastre. 


Într-o țară îndepărtată cetăţenii s-au răsculat împotriva regelui lor. Atât erau de 
furioşi împotriva lui, că după ce l-au dat jos de pe tron voiau să-i ia viaţa. Bietul 
rege, îngrozit de furia şi răutatea lor, fuge din palat, iese ca un necunoscut în 
oraş, fiindcă îşi schimbase hainele cele preţioase cu unele vechi, numai zdrenţe, 
şi umbla de acum singur toată noaptea prin oraş; mai despre ziuă ajunge la 
țărmul mării şi ostenit de atâta trudă, se aşează pe o piatră ca să răsufle puţin. 
Întristat de necazul venit pe capul lui şi de supărarea pierderii împărăției sale, 
Stă şi se gândeşte la nenorocirea lui. Pune faţa între mâini şi plânge cu amar. 

Vrăjmaşii cei neînduplecaţi, care voiau cu orice preţ să-l omoare, au ajuns la 
țărmul mării, îl văd de departe, îl recunosc şi aleargă furioşi cu săbiile în mâini 
Să-i ia viaţa; se pornesc asupra lui cu toată mânia să-i soarbă sângele. Dar când 
s-au apropiat de el şi l-au văzut în hainele acelea vechi şi rupte, fără nici o 
mângâiere de nicăieri, fără mantia împărătească, fără coroana şi podoabele 
împărăteşti şi mai ales când l-au văzut udând pământul cu lacrimi amare, s-au 
oprit ticăloşii din mânia lor; s-au oprit şi s-au înduioşat, au început să-l mângâie 
cu cuvinte bune, ridicându-l de la pământ; au căzut în genunchi înaintea lui şi 
au început să-şi ceară iertare pentru ce i-au făcut. L-au luat apoi împreună cu ei 
în cetate, l-au suit din nou pe tron şi i-au jurat ca în viitor să-i slujească cu toţii 
cu credinţă şi ascultare, că nu vor mai face niciodată relele pe care i le-au făcut. 


Aşa este şi cu Împăratul nostru, Împăratul cerului şi al pământului, lisus Hristos, în 
numele căruia ne-am botezat şi a cărui Împărăţie nădăjduim s-o moştenim. În 
starea această jalnică L-au adus păcatele noastre, căci EI a lăsat Împărăţia cerului 
şi a venit la noi ca să ne salveze; EI pentru noi a plâns şi a Ssuspinat. EI pentru 
noi a primit bătăi, a fost dezbrăcat de hainele Sale, lovit cu bice, încoronat cu 
coroană de spini, însetat şi nemâncat, cu inima sfâşiată de durere. 


Oare nu trebuie să facem şi noi ca acei cetăţeni din istorioară care s-au umilit şi cu 
lacrimi în ochi au început să-şi ceară iertare? Oare nu trebuie să zicem şi noi cu 
inima zdrobită la spovedanie: "Jisuse, Mântuitorul meu, drept este ca Tu să stai 
pironit pe cruce, iar eu să stau în păcatele desfrânării? Drept este ca Tu să porţi 
cunună de spini pe cap, iar eu să stau cu atâtea gânduri rele şi murdare în capul 
meu? Drept este ca Tu să stai cu rană deschisă în coastă, iar eu să ţin dușmănie 
împotriva aproapelui meu? Tu să stai cu mâinile şi picioarele pironite, iar eu să 
umblu în căile pierzării? 


Trupul Tău curat este distrus de bătăi, iar eu stau cu trupul pângărit de atâtea 
păcate. Mie se cade să ţin în spate crucea aceasta, lisuse! Eu să sufăr atâtea 
patimi, eu să sufăr moartea grea, că aceasta merit pentru păcatele mele! Dacă nu 
pot să mor pentru Tine, cel puţin să mă pocăiesc pe cale. Dacă nu pot să vărs 
sângele meu, să vărs şiroaie de lacrimi ca să arăt şi eu cât de puţină dragoste 
pentru Tine.” 


Aceasta să zicem, precum şi altele multe şi să-l jurăm credinţă şi ascultare de aici 
înainte, ca şi cetăţenii aceia împăratului lor. Să-L luăm pe Scumpul nostru 
Mântuitor şi să-L aşezăm pe scaunul inimii noastre ca să împărăţească întru noi. 

Să-L luăm prin Sfânta Împărtășanie, să- 
L aşezăm în Scaunul inimii şi al sufletului nostru păstrându-L şi ascultându-L în 
toate zilele vieţii noastre, ca să fim cu EI şi EI cu noi în veci de veci. 


Rugăciune 


O, Doamne lisuse Hristoase, Împăratul noului Israel, vezi starea noastră în care 
ne găsim. lată-ne loviți din toate părțile de-o mulţime de rele. Suntem orbi, 
luminează-ne, suntem nestatornici şi Slabi, întăreşte-ne. Ajută-ne să nu Te mai 
întristăm prin păcatele noastre. 

Fereşte-ne ca nu cumva astăzi Să strizăm "Osana”, iar mâine Să zicem ca 
vrăjmaşii Tăi: "Să se răstignească”. 


Fereşte-ne, Stăpâne, ţine-ne mintea întreagă. Tu eşti Dumnezeul nostru, 
Împăratul şi Părintele nostru şi pe Tine Te vrem şi Te iubim şi Ţie să-Ţi Slujim 
acum şi pururea şi în vecii vecilor. Amin. 

